Cariegà

Cariegà (Carrega Ligure an italian, Carega an lìgur) a l'é un comun dël Piemont d'84 abitant Sorgiss: ISTAT - Bilansi demogràfich al 01/01/2017 ., ant la provinsa ëd Lissandria.

As treuva ant l'Apenin Lìgure, ant l'àuta Val Borbaja e a l'é un-a dij pòch comun piemontèis, ansema a Cabela e a Frògna, a confiné con l'Emilia-Romagna.

Stòria
La comun-a a l'é stàita lijà për sécoj a la Repùblica 'd Génoa, për ij comersi dla via dla sal e për ij colegament antra la capital lìgure e ij Feod Imperial ëd l'Oltragiov. Dal 1797 al 1805 a l'ha fàit part prima dla Repùblica Lìgure, e peui ëd l'Imperi Fransèis ëd Napoleon Bon-a-part. Dël 1815 a intra ant ël Regn ëd Sardëgna.

Dal 1819 al 1859 a l'era comprèisa ant la Provinsa ëd Neuve, sota la Division ëd Génoa. Dal 1859, an séguit a la riorganisassion aministrativa dël Decret Rattazzi (Lèj n.3702, 23 otóber 1859) a l'é passà ansema a tut ël Circondari ëd Neuve a la Provinsa ëd Lissandria.

Aministrassion
Ël sìndich a l'é Marco Guerrini (dal 31/05/2015).

 Anliure esterne 
 Sit istitussional

Arferiment


Categorìa:Comun dla provincia ëd Lissandria